CELEX: 32011D0212
Language: ro
Date: 2011-04-04 00:00:00
Title: 2011/212/UE: Decizia Comisiei din 4 aprilie 2011 de modificare a Deciziei 2009/996/UE privind o contribuție financiară comunitară pentru anul 2009 destinată să acopere cheltuielile suportate de Germania, Spania, Italia, Malta, Țările de Jos, Portugalia și Slovenia, în scopul combaterii organismelor dăunătoare plantelor sau produselor vegetale [notificată cu numărul C(2011) 2126]

5.4.2011   
            
            
               RO
            
            
               Jurnalul Oficial al Uniunii Europene
            
            
               L 89/24
            
         DECIZIA COMISIEI
   din 4 aprilie 2011
   de modificare a Deciziei 2009/996/UE privind o contribuție financiară comunitară pentru anul 2009 destinată să acopere cheltuielile suportate de Germania, Spania, Italia, Malta, Țările de Jos, Portugalia și Slovenia, în scopul combaterii organismelor dăunătoare plantelor sau produselor vegetale
   [notificată cu numărul C(2011) 2126]
   (Numai textele în limbile germană, italiană, malteză, olandeză, portugheză, slovenă și spaniolă sunt autentice)
   (2011/212/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 23 alineatul (5),
   întrucât:
   
               (1)
            
            
               În conformitate cu dispozițiile Directivei 2000/29/CE, o contribuție financiară din partea Uniunii poate fi acordată statelor membre pentru a acoperi cheltuielile direct legate de măsurile necesare luate sau prevăzute a fi luate pentru combaterea organismelor dăunătoare originare din țări terțe sau din alte regiuni ale Uniunii, cu scopul de a le eradica sau, dacă nu este posibil, de a limita răspândirea lor.
            
         
               (2)
            
            
               În conformitate cu articolul 23 alineatul (5) paragraful al doilea din Directiva 2000/29/CE, în anumite condiții, contribuția financiară din partea Uniunii pentru controlul fitosanitar poate acoperi până la 50 % din cheltuielile legate direct de măsurile necesare menționate la articolul 23 alineatul (2) din directiva în cauză și, în cazul compensării pierderii de câștiguri menționate în paragraful al doilea din articolul 23 alineatul (3) din directivă, până la 25 %.
            
         
               (3)
            
            
               Pentru 2009, Uniunea a alocat o contribuție financiară totală de 14 049 023 EUR pentru a acoperi cheltuielile Germaniei, Spaniei, Italiei, Maltei, Țărilor de Jos, Portugaliei și ale Sloveniei, astfel cum se prevede în Decizia 2009/996/UE a Comisiei din 17 decembrie 2009 privind o contribuție financiară comunitară pentru anul 2009 destinată să acopere cheltuielile suportate de Germania, Spania, Italia, Malta, Țările de Jos, Portugalia și Slovenia, în scopul combaterii organismelor dăunătoare plantelor sau produselor vegetale (2).
            
         
               (4)
            
            
               După cum se prevede în secțiunea III din anexa la Decizia 2009/996/UE, Spania și Italia au primit contribuții financiare din partea Uniunii pentru înlocuirea arborilor distruși. Spania a primit o contribuție în valoare de 289 144 EUR pentru înlocuirea, în 2009, a coniferelor afectate de organismul dăunător Bursaphelenchus xylophilus. Italia a primit o contribuție în valoare de 14 525 EUR pentru înlocuirea, în 2008, a diferitelor specii de arbori din Lombardia afectați de organismele dăunătoare Anoplophora chinensis în zona Gussago și Anoplophora glabripennis în zona Corbetta.
            
         
               (5)
            
            
               Aceste cheltuieli ale Spaniei și Italiei au fost direct legate de interzicerea utilizării pe viitor a anumitor arbori, care sunt gazdă organismelor dăunătoare în cauză, în sensul articolului 23 alineatul (2) litera (c) din Directiva 2000/29/CE. Aceste cheltuieli nu privesc compensările pentru pierderea câștigurilor menționate la a doua liniuță din primul paragraf și din al doilea paragraf din articolul 23 alineatul (3) al directivei.
            
         
               (6)
            
            
               În conformitate cu al doilea paragraf din articolul 23 alineatul (5) din Directiva 2000/29/CE, contribuția financiară din partea Uniunii ar trebui așadar să acopere până la 50 % din cheltuielile în cauză și nu ar trebui să se impună limita de până la 25 %, astfel cum s-a stabilit greșit prin Decizia 2009/996/UE. Prin urmare, contribuția maximă din partea Uniunii la programele relevante prezentate de Spania și Italia ar trebui să fie majorată cu 289 145 EUR și, respectiv, cu 14 525 EUR, iar contribuția totală din partea Uniunii pentru 2009 ar trebui să fie majorată la 14 352 693 EUR.
            
         
               (7)
            
            
               Prin urmare, Decizia 2009/996/UE ar trebui modificată în consecință.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului fitosanitar permanent,
            
         ADOPTĂ PREZENTA DECIZIE:
   Articolul 1
   Decizia 2009/996/UE se modifică după cum urmează:
   
               1.
            
            
               Articolul 2 alineatul (1) se înlocuiește cu următorul text:
               „(1)   Suma totală a contribuției financiare menționate la articolul 1 este de 14 352 693 EUR.”
            
         
               2.
            
            
               La secțiunea I din anexă, rândurile trei, patru și cinci sunt înlocuite cu cele de mai jos:
               
                           „Spania
                        
                        
                           
                              Bursaphelenchus xylophilus
                           
                        
                        
                           Conifere
                        
                        
                           2008 și 2009
                        
                        
                           1 și 2
                        
                        
                           3 386 573
                        
                        
                           1 693 286
                        
                     
                           Italia, Lombardia
                           (zona Gussago)
                        
                        
                           
                              Anoplophora chinensis
                           
                        
                        
                           Mai multe specii de arbori
                        
                        
                           2008 și parțial 2009 (până la 30 aprilie)
                        
                        
                           1 și 2
                        
                        
                           302 683
                        
                        
                           151 341
                        
                     
                           Italia, Lombardia
                           (zona Corbetta)
                        
                        
                           
                              Anoplophora glabripennis
                           
                        
                        
                           Mai multe specii de arbori
                        
                        
                           2007 și 2008
                        
                        
                           1 și 2
                        
                        
                           302 683
                        
                        
                           103 221”
                        
                     
         
               3.
            
            
               Secțiunea III din anexă se elimină.
            
         
               4.
            
            
               La sfârșitul anexei, indicația „Contribuția comunitară totală (EUR): 14 049 023” se înlocuiește cu „Contribuția totală a Uniunii (EUR): 14 352 693”.
            
         Articolul 2
   Prezenta decizie se adresează Republicii Federale Germania, Regatului Spaniei, Republicii Italiene, Republicii Malta, Regatului Țărilor de Jos, Republicii Portugheze și Republicii Slovenia.
   
      Adoptată la Bruxelles, 4 aprilie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  JO L 339, 22.12.2009, p. 49.